De Lille ‘dankbaar’ vir stemmePatricia de Lille Donderdag by die nasionale uitslagsentrum in Pretoria. (Foto: ANA) Patricia de Lille, leier van die Good-party, het gesê sy is dankbaar en voel nederig oor die meer as 40 000 stemme wat dié party teen Dondermiddag reeds ingepalm het. “Elke stem tel. Ons [bestaan] nog net vir vier maande en ons is toegewyd daaraan om setels in die parlement te kry om die mense te verteenwoordig,” het De Lille vanmiddag met haar aankoms by die nasionale uitslagsentrum in Pretoria gesê. Good het teen 16:00 vanmiddag 43 028 nasionale stemme gekry nadat meer as 48% van die stemdistrikte in dié stadium reeds afgehandel was. Minstens 40 298 van hierdie stemme het uit De Lille se tuisprovinsie, die Wes-Kaap, gekom. De Lille het verlede jaar uit haar amp as burgemeester van Kaapstad bedank ná ŉ uitgerekte hofstryd met die DA waarna sy haar eie party op die been gebring het.